En håndskade har længe holdt Torben Keller ude af bokseringen, men nu er der måske lys for tunnellen. Mandag var den nordjyske bokser i Århus hos en specialist, der skulle vurdere, om hånden kan opereres - og det har Keller altså fået en tid til nu. Næste mandag skal han under kniven, hvor kirurgen vil fjerne noget arvæv ved den ene kno. Dernæst følger minimum seks ugers pause, inden han kan gå i gang med genoptræningen. Selv med udsigt til en lang pause, er Torben Keller glad for at der nu endelig sker noget: - Ja det er jeg. Jeg er glad for at der er en der ved hvad det handler om, og at der er kommet en løsning, siger han mandag til TV2/Nord. Hvis alt går efter planen kan Keller træde op i ringen igen til foråret.

Opsummering:
Den nordjyske profbokser skal opereres i hånden.